TERVETULOA
KATSO JA USKO
PASTORI TOMMY LILJAN SEURASSA
YKSI OHJELMA SINULLE
JOTTA KATSOT JA USKOT
ETTÄ JEESUS ELÄÄ
TUOTTANUT
PASTOR TOMMY LILJA MINISTRIES GLOBAL TV
HÄN KUOLI EDESTÄMME. ME ELÄMME HÄNELLE.
Kirahvi ja kilpikonna
Siunausta ja tervetuloa ohjelman pariin!
Olen Tommy Lilja, PTL-järjestön johtaja ja perustaja.
Olet todella ihmeellinen.
Tänään Jeesus haluaa nostaa sinut yhdeltä tasolta toiselle.
Kenties asia on niin, -
että jos ymmärrät ja otat vastaan tämän raamatunopetuksen, -
se, mikä on elämässäsi tänään kattona, -
saattaa olla muuttunut lattiaksi, kun pääsemme ohjelman loppuun.
Jumala tahtoo sinun ottavan ison askeleen, -
vaikka se merkitsisi, että joudut käymään läpi prosessin.
Joskus ilmestystieto saa asiat toteutumaan nopeasti.
Uskon, että tämänpäiväinen opetus ja Jumalan antamat sanat -
antavat sinulle ilmestystietoa.
Se, mikä on elämässäsi nyt kattona, voi muuttua lattiaksi, -
koska sinä olet ihmeellinen. Itse asiassa uskomme, -
että taltioimamme tv-ohjelma, jota katsot, -
ei ole pelkkä tv-ohjelma. Uskomme, että Jeesus on ohjelmassa.
Uskomme, että Pyhä Henki koskettaa sinua siellä, missä olet.
Siksi ohjelman nimi on "Katso ja usko".
Haluamme sinun katsovan, jotta voit uskoa, että Jeesus elää tänään.
KATSO JA USKO
Nyt menemme yhdeltä tasolta toiselle.
Selitän, millainen ero on -
kirahvin ja kilpikonnan ajatustavan välillä.
Kilpikonna syö ruohoa ja kirahvi puiden latvuksia.
Aluksi luen Raamatusta Johanneksen evankeliumista.
Joh. 4:27: "Samassa hänen opetuslapsensa tulivat; -
ja he ihmettelivät, että hän puhui naisen kanssa.
Kuitenkaan ei kukaan sanonut: 'Mitä pyydät?' -
tai: 'Mitä puhelet hänen kanssaan?'
Niin nainen jätti vesiastiansa ja meni kaupunkiin ja sanoi ihmisille [...]
Sillävälin opetuslapset pyysivät häntä sanoen: 'Rabbi, syö!'
Mutta hän sanoi heille: 'Minulla on syötävänä ruokaa, josta te ette tiedä'.
Niin opetuslapset sanoivat keskenään: -
'Lieneekö joku tuonut hänelle syötävää?' Jeesus sanoi heille: -
'Minun ruokani on se, -
että minä teen lähettäjäni tahdon ja täytän hänen tekonsa.'"
Jeesus puhuu tässä kahdesta asiasta.
Hän puhuu hengellisistä totuuksista ja periaatteista.
Hän sanoi myös, että voi syödä eri tasoilla.
Kirahvi syö puun latvuksia.
Kilpikonna syö alhaalla, maasta, ruohoa.
Se, mitä syöt, määrittää, mitä sinusta tulee.
On hyvin tärkeää, että kasvat.
Kasvat Herrassa ja kasvat niin, että nouset yhdeltä tasolta toiselle.
Tätä tapahtuu itse asiassa Joh. 20:ssä.
Luetaan Joh. 20:stä.
"Mutta viikon ensimmäisenä päivänä Maria Magdaleena meni varhain, -
kun vielä oli pimeä, haudalle ja näki kiven otetuksi pois haudan suulta.
Niin hän riensi pois ja tuli Simon Pietarin luo -
ja sen toisen opetuslapsen luo, joka oli Jeesukselle rakas, ja sanoi heille:
'Ovat ottaneet Herran pois haudasta, -
emmekä tiedä, mihin ovat hänet panneet'.
Niin Pietari ja se toinen opetuslapsi lähtivät ja menivät haudalle.
Ja he juoksivat molemmat yhdessä; -
mutta se toinen opetuslapsi juoksi edellä, nopeammin kuin Pietari, -
ja saapui ensin haudalle. Ja kun hän kurkisti sisään, -
näki hän käärinliinat siellä; kuitenkaan hän ei mennyt sisälle.
Niin Simon Pietarikin tuli hänen perässään ja meni sisälle hautaan -
ja näki käärinliinat siellä ja hiki- liinan, joka oli ollut hänen päässään, -
ei pantuna yhteen käärinliinojen kanssa, vaan toiseen paikkaan -
erikseen kokoonkäärittynä. Silloin toinenkin opetuslapsi, -
joka ensimmäisenä oli tullut haudalle, meni sisään ja näki ja uskoi.
Sillä he eivät vielä ymmärtäneet Raamattua, -
että hän oli kuolleista nouseva.
Niin opetuslapset menivät takaisin kotiinsa."
Ja Maria meni haudalle ja kohtasi siellä Jeesuksen.
Jeesus kysyi: "Miksi etsit elävää kuolleiden joukosta?"
Jeesus vei heidät yhdeltä tasolta toiselle.
Mitä tapahtui Joh. 4:ssä, kun Jeesus lähetti opetuslapset -
ostamaan makkaraa, juustoa, voita ja leipää?
Kun he palasivat, Jeesus ei halunnut ruokaa, jota he olivat ostaneet.
He sanoivat: "Jeesus, sinun pitää syödä. Eikö sinun ole nälkä?"
Jeesus sanoi: "Minun ei enää ole nälkä."
Hän söi toisesta tasosta.
Kun Jumala tekee työtä kanssasi ja olet prosessissa, -
jossa Jumala vie sinua korkeammalle ja korkeammalle, -
et syö samasta tasosta.
Jos kehityt Jumalassa, taso, jolta söit vuosi sitten, -
ei ole sama taso, jolta syöt tänään.
Kun pelastuin vuosia sitten, 1980-luvulla, -
uutena uskovana söin yhdeltä tasolta.
Nyt syön täysin eri tasolta, koska on tapahtunut jotakin.
Tämä on tärkeä ymmärtää, -
koska syöt siitä näystä, joka sinulla on.
Syöt siitä, missä olet. Jos olet korkealla Herrassa, syöt sieltä.
Jos olet alhaalla, syöt sieltä.
On hyvin tärkeää, että ymmärrät, -
miten tärkeää on hallita ja valvoa itseään.
Se, joka voi puhua sinulle, -
se, mitä kuuntelet ja katsot, -
se tulee sinuun sisään. Se, mitä katsot ja kuuntelet, on ruokaasi.
Olet sitä, mitä syöt.
Tahdon antaa esimerkin eläinmaailmasta.
Haluan puhua kirahvista.
Pastori Tommyllä on voima ja sana.
Hänen elämänsä yllä on Jumalan läsnäolo ja Pyhän Hengen voima.
Sen näkee hänen elämästään ja opetuksistaan.
PTL-JÄRJESTÖN -
EVANKELIOIVA KOKOUSSARJA
YHDESSÄ TAVOITAMME -
MAAILMAA -
EVANKELIUMILLA -
JEESUKSESTA
Hän on kansan mies.
Siksi sanoma vaikuttaa ihmisten elämään -
ruohonjuuritasolla, myös lasten elämään.
Hän suuntaa sanomastaan aina tietyn osion lapsille.
Hän rukoilee lasten puolesta.
Hän rukoilee aikuisten ja kaikkien puolesta.
Halleluja! - Pastori Tommy!
Täällä on pieni lapsi, jonka oli määrä mennä leikkaukseen sairaalaan.
Äiti päätti tuoda hänet kokoukseen.
Kun he eilen olivat täällä, poika ei kävellyt. Tänään he olivat täällä.
Eikö poika kävellyt eilen? - Ei. Tänään hän kävelee.
Halleluja! Antakaa Jeesukselle aplodit. Tule tänne!
HÄN KUOLI -
EDESTÄMME
ME ELÄMME -
HÄNELLE, -
JEESUKSELLE
Kirahvi on suurenmoinen eläin.
Olen nähnyt kirahveja saarnaajamatkoillani Afrikassa.
Niitä voi katsella katselemistaan, -
sillä ne ovat suurenmoisia luomistyön tuloksia.
Kaulan pituus on 2,7 metriä.
Kirahvin pituus maasta päähän voi olla jopa 6 metriä.
Kirahvit ovat nopeita juoksemaan.
Se, mikä kirahvissa on erikoista, on kaulan pituus.
Se on 2,7 metriä.
Voi kysyä, miksi se on niin pitkä.
Kun tutkin kirahvia, mieleeni tuli kaksi erityistä asiaa.
Ensimmäinen oli kaulan pituus.
Toinen oli se, että kirahvit syövät puiden latvuksia.
Ensinnäkin kaulan pituus.
Kirahvi ei syntynyt sellaisena. Se ei ole syntyessään senkokoinen.
Kun kirahvi syntyi, se oli pikkuinen.
Kun aikaa kului, se kasvoi, kasvoi ja kasvoi.
Näetkö kuvan?
Mitä pidemmäksi kirahvin kaula kasvaa, -
sitä kauemmas se näkee.
Minulla on tässä kuva.
Tässä on kuva kirahvista.
Tästä sen näkee selvästi. Tässä on kirahvi.
Mistä se syö? Puiden latvuksista.
Se tarkoittaa, että kun syö puiden latvuksista, -
se on sitä, mitä voi nähdä.
Näky on siellä, mistä se syö. Se opettaa meille jotakin.
Uudestisyntynyt kristitty ei ole kuin kirahvi.
Mutta jos Jumala voi tehdä työtään sinussa, -
kaulasi alkaa kasvaa ja kasvaa, -
kasvaa ja kasvaa.
Nouset yhdeltä tasolta toiselle.
Se, mikä on tänään näkysi kattona, muuttuu elämäsi lattiaksi huomenna.
Sitten Jumala antaa kaulasi kasvaa vielä hieman lisää.
Se, mikä seuraavana päivänä on elämäsi katto, -
onkin elämäsi lattia sitä seuraavana päivänä.
Sillä tavalla kasvat Herran kanssa.
Minulla on tässä myös toinen Jumalan luoma olento, kilpikonna.
Tässä on toinen kuva.
Näet kirahvin ja kilpikonnan eron.
Ne asuvat samassa paikassa, mutta niillä on suurensuuri ero.
Kirahvi syö puiden latvuksia.
Kilpikonna syö ruohoa.
Kaikki sujuu rauhassa ja kaikki on hyvin, -
kunnes kirahvi laskee päänsä ja alkaa syödä -
kilpikonnan tasolla.
Kysymykseni teille on, -
kuka olet. Jos olet kirahvi, -
kun kumarrut, tulee ongelmia, -
koska kaula on niin pitkä, -
että kun alkaa syödä kilpikonnan tasolta, -
se aiheuttaa sekaannusta sinussa.
Minulla on ystävä, joka sanoi erään asian.
Hän kirjoitti Washington Post -lehteen -
artikkelin kerran kuussa tai kerran viikossa.
Yhtenä päivänä hän luki kommentit.
Lukijat voivat kommentoida artikkelia. Kun hän luki kommentit, -
jotkin kommentit olivat niin ikäviä, ettei hän enää halunnut kirjoittaa.
Päätoimittaja otti häneen yhteyttä.
Mies sanoi: "En kirjoita enää."
Päätoimittaja kysyi: "Miksi?" Mies vastasi: "Luin kommentit."
Päätoimittaja sanoi: "Mutta eiväthän he ole lukijoitamme.
Lukijoillamme ei ole aikaa kirjoitella kommentteja."
Ystäväni sanoi: "Tiedätkö, mitä olen sallinut itseni tekevän?
Olen sallinut itseni laskeutua kilpikonnan tasolle, -
niin että kilpikonnat saivat puhua minulle.
Niinpä kilpikonnat varastivat näkyni."
Tämä on hyvin tärkeää, jos olet kirahvi.
Et voi kumartaa, sillä silloin kaikki veri pakkautuu päähän.
Kirahveissa on myös toinen erikoinen asia.
Se on sydämen koko.
Siksi minulla on mukanani tämä reppu.
Kirahvin sydän on tämän kokoinen.
Se on suuri. Se painaa 11 kiloa.
Se on yhtä suuri kuin tämä.
Sydän ja pää ovat kaukana toisistaan.
Kirahvin sydämen täytyy olla -
tämän kokoinen. Muuten sydän ei ole tarpeeksi vahva -
pumppaamaan verta päähän.
Tässä minulla on jotakin muuta. Muna.
Kilpikonnan sydän on tämän kokoinen.
Jos vertaa kirahvin sydämen -
ja kilpikonnan sydämen kokoa, -
mitä voit oppia tästä?
Sydän ei voi olla kilpikonnan sydämen kokoluokkaa, -
jos samaan aikaan haluaa kirahvin näyn.
Älä tule ylös, jos vain olet rahan, suosion tai maineen perään.
Jos nouset puiden yläpuolelle, -
sinulla on oltava sydän ja sydämen on oltava niin iso, -
että se voi pumpata tarpeeksi verta, jotta voit pysyä siellä ylhäällä.
Sillä tavalla Jumala tekee työtään sinussa ja minussa.
Kun näky kehittyy ja kasvaa -
ja kun kaula kasvaa, -
sydän kasvaa samaan aikaan.
Ei voi olla isoa näkyä, jos sydän on pieni.
Täytyy olla iso sydän yhdessä ison näyn kanssa.
Liian usein olen tavannut Jumalan valtakunnan työntekijöitä, -
joilla on kilpikonnan sydän mutta he haluavat kirahvin näyn.
Jumala tahtoo sinun ymmärtävän, että jos kehittää sydäntään...
Jos sydän on tarpeeksi iso vain perheellesi, -
sinulla ei ole näkyä kaupungistasi.
Jos sydämesi on kuin kilpikonnan, sinulla ei voi olla näkyä maailmasta.
Silloin sydämen pitää olla niin iso, että se voi rakastaa koko maailmaa.
YKSI MILJOONA - KESÄ 2015
SAMBIA, NEPAL, INTIA, ZIMBABWE, MANDALAY, ETIOPIA
KOLME MEGAKOKOUSSARJAA KESÄ-, HEINÄ- JA SYYSKUUSSA
Hän kävelee! Rukouksen jälkeen hän alkoi nähdä.
HÄN KUOLI EDESTÄMME, ME ELÄMME HÄNELLE
Kun opetuslapsista tuli apostoleja, -
heidän sisällään tapahtui jotakin.
Heidän sydämensä muuttui -
kilpikonnan sydämestä kirahvin sydämeksi.
Kun olin teini-ikäinen, en vielä ollut pelastunut.
En ollut pelastunut, mutta elämässäni oli unelma.
Se aina palasi yhä uudelleen.
Olen vain tavallinen mies. Perheeni oli hyvin tavallinen, -
maallistunut.
Se oli yksinkertaista työläisperheen elämää, mutta joka kerta...
1960-luvulla televisiossamme oli yksi kanava.
Kuva oli mustavalkoinen. 1960-luvun lopussa tuli toinen kanava ja värejä.
Televisiossa näytettiin Hollywood-filmejä Elvis Presleystä -
ja Bill Haley & His Comets -yhtyeestä. Ehkä olet niin nuori, ettet muista.
Bill Haleyn läpimurrosta on tehty Hollywood-elokuva.
Hän kohtasi paljon vastustusta.
Elokuvan lopussa hän lauloi: "One, two, three o'clock, four o'clock rock".
Se oli läpimurto. Elokuvassa oli lava ja suuri yleisö.
Minä tiesin, että jotenkin -
lava ja yleisö liittyivät minuun.
Olin vain kilpikonna. En ymmärtänyt enkä nähnyt sitä.
Minun tilanteessani ja ympäristössäni -
en pystynyt ymmärtämään sitä. Lapsuudenkotini oli maaseudulla.
Sitten näin elokuvan Elviksestä ja muita samanlaisia elokuvia.
En pystynyt ymmärtämään.
Kun olin parikymppinen, tilanne oli sama.
Elokuvat, elokuvatähdet ja elokuvien juoni vaihtuivat.
Mutta aina kun näin lavan, läpimurron, väkijoukon -
ja aina kun näin jotakin hyvää tapahtuvan vastustusten jälkeen, -
sydämeni tuli kosketetuksi. Se oli ennen kuin pelastuin.
Oli kuin olisin tiennyt syvällä sisimmässäni, -
että ennemmin tai myöhemmin se tulen olemaan minä.
Sitten aloin opiskella musiikkia. Aluksi halusin tulla artistiksi.
Sitten aloin opettaa. Minusta tuli opettaja ja rehtori.
Sitten kun olin 28-vuotias vuonna 1988, pelastuin.
Jeesus tuli huoneeseeni samalla tavalla kuin Paavalin luo, -
kirkkaana valona.
Kun pelastuin, asiat alkoivat loksahdella omille paikoilleen.
Ymmärsin, kuka olen. Ymmärsin, että sisälläni oli potentiaali.
Mutta en vieläkään ymmärtänyt näkyä, joka minulla oli lavasta -
ja väkijoukosta.
Tiedäthän, kun kohtasin Jeesuksen, hän teki jotakin sydämelleni.
Sydämeni alkoi kasvaa. Mitä suuremmaksi sydän tuli, -
sitä suuremmaksi näky kasvoi.
Ja sitten, siitä on nyt 12―13 vuotta.
Jeesus tuli uudelleen.
Hän vei minut puiden yläpuolelle ja näytti minulle maailman.
Hän näytti minulle kaikki tavoittamattomat kansanryhmät.
Hän sanoi: "Tätä haluan sinulta." Sain näyn, että meidän pitäisi -
tavoittaa miljoona ihmistä ennen vuotta 2012. Onnistuimme siinä.
Kun otimme askeleen, kaikki loksahti paikalleen.
Kaikki toteutui. Se oli ennalta valmistettu hengessä.
Monta kertaa sen jälkeen, kun minusta tuli pastori, -
kilpikonnat ovat yrittäneet puhua elämääni.
He puhuvat myös sinun elämääsi.
Ne sanovat: "Tommy, tule alas tänne."
Tulee vastustusta, silloinkin kun tekee hyvää Kristus-ruumiissa.
Silloinkin kun tottelee Jeesusta, jotkut kristityt vastustavat sinua.
Minulla ei ole aikaa selittää, miksi.
Mutta kun Jeesus meni Jerusalemiin, -
kaikki huusivat: "Hoosianna! Hoosianna!"
Joitakin päiviä myöhemmin kaikki huusivat: "Ristiinnaulitse!"
Tänään julistan kaikkialla maailmassa.
On lava ja väkijoukko.
Ellei Jeesus olisi löytänyt minua enkä olisi pelastunut, -
kenties tätä ei koskaan olisi tapahtunut, mutta nyt se on totta.
Se on pelastuksen, Jeesukselle kuuli- aisena pysymisen ja armon ansiota.
Se on myös sen ansiota, että annat Jeesuksen ristiinnaulita lihasi, -
jotta sydän voi kasvaa.
Kun sydän kasvaa, kaula kasvaa. Kun kaula kasvaa, näky kasvaa.
Kun näky kasvaa, näet kauemmas.
Ennen pitkää olet siellä, missä Jeesus haluaa sinun olevan.
Suomennos: Marianne Tenetz